Atlantika marborda dezerto

eta|220px|Rivero Sagia-el-Hamra apud Ajuno, Okcidenta Saharo.

La atlantika marborda dezerto estas la plej okcidenta ekoregiono en Saharo de Nordafriko, situanta en la dezertega ekoprovinco de la palearktisa ekozono. Biome ĝi apartenas al dezertoj kaj kserofitaroj.

Priskribo
La atlantika marborda dezerto enspacas strion, nur 40 kilometrojn larĝa, laŭlonge de la marbordo de Atlantika Oceano, kie nebulo enmare estiĝanta per la malvarma kanaria marfluo alportas sufiĉe da malsekaĵo por vivigi diversaĵon de likenoj, kserofitoj kaj arbedaroj. Aparte de tiu mildiganta cirkonstanco, la ĝenerala klimato estas  eksterordinare varma kaj arida. Precipitaĵoj estas malmultaj, maloftaj kaj neregulaj. La ekoregiono okupas 39 900 kvadratajn kilometrojn en Okcidenta Saharo kaj Maŭretanio. Ĝi okcidente limtuŝas Atlantikan Oceanon, oriente la nord-saharajn stepon kaj duonarbarojn, norde la mediteraneajn sekajn duonarbarojn de akacio kaj arganio, sude la sahelan savanon de akacioj.

 Faŭno    
Estas ŝlosilekoregiono por la migrobirdoj, kiuj vivas tie en la maloftaj marŝaj lokoj dum la palearktisa vintro.

Ĝi ankaŭ gastigas la ĉefan populacion en la mondo de la endanĝerigita mediteranea monaĥfoko  (Monachus monachus).

Ununura rigore konsiderate endemia specio troviĝas en la ekoregiono, la alĝeria vipkolubro (Coluber algirus, familio de kolubredoj).

Vidu ankaŭ
Ekologia klasifiko de la tersupraĵoj
Konservada stato de ekoregiono

Eksteraj ligiloj
  Ekoregiono PA1304 Atlantika marborda dezerto (WWF)
  Atlantika marborda dezerto (WWF-Wildworld)
 Atlantika marborda dezerto (Wildworld) - Nacia Geografia Societo 
 Atlantika marborda dezerto (The Encyclopedia of Earth)
 Atlantika marborda dezerto (Globalspecies) 
 Situo de la ekoregiono : tajpu Atlantic coastal desert

Kategorio:Palearktisaj ekoregionoj
Kategorio:Dezertaj ekoregionoj
Kategorio:Dezertoj kaj kserofitaroj
Kategorio:Saharo
Kategorio:Okcidenta Saharo
Kategorio:Geografio de Maroko
Kategorio:Geografio de Maŭritanio